
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2018 m. balandžio 27 d. įsakymu Nr. V-182
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2024 m. kovo 25 d. įsakymo Nr. V4-11 redakcija)

TURTO VALDYMO SKYRIAUS NUOSTATAI 
I SKYRIUS
BENDROSIOS NUOSTATOS

1. Turto valdymo skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Turto valdymo skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Užimtumo tarnybos struktūrinis padalinys, tiesiogiai pavaldus Užimtumo tarnybos kancleriui. 
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos pareigybių sąrašu. Skyriaus darbuotojų, dirbančių pagal darbo sutartis, (toliau –darbuotojai) kompetenciją, funkcijas, pavaldumą nustato jų pareigybių aprašymai.5. Šiuose Nuostatuose vartojamos sąvokos:
5. Skyrius turi dokumentų blanką.
6. Šiuose Nuostatuose vartojamos sąvokos:
Turto valdymo politika – konkrečios taisyklės ir procedūros, nustatančios, kad  turtas būtų valdomas, naudojamas ir juo disponuojama remiantis visuomeninės naudos, efektyvumo, racionalumo ir viešosios teisės principais. 

II SKYRIUS
SKYRIAUS UŽDAVINIAI IR FUNKCIJOS

7. Skyriaus uždaviniai yra:
7.1. užtikrinti Užimtumo tarnybos turto valdymo politikos įgyvendinimą;
7.2. užtikrinti Užimtumo tarnybos infrastruktūros ir materialinių resursų planavimą, efektyvų valdymą, valdomo ir/ar nuomojamo turto priežiūrą, personalo aprūpinimą darbo priemonėmis; 
7.3. dalyvauti organizuojant ir kontroliuojant Užimtumo tarnybos gaisrinę, darbo ir civilinę saugą;
8. Skyrius, įgyvendindamas jam nustatytus uždavinius, vykdo šias funkcijas:
8.1. turto valdymo politikos įgyvendinimo srityje:
8.1.1. rengia turto valdymo politiką ir jos įgyvendinimo planą bei jų pakeitimus;
8.1.2. organizuoja ir užtikrina Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nuostatų įgyvendinimą Užimtumo tarnyboje;
8.1.3. užtikrina pastatų pritaikymą neįgaliųjų specialiesiems poreikiams pagal teisės aktų reikalavimus;
8.1.4. kaupia ir tvarko duomenis (išskyrus buhalterinius duomenis) apie visą Užimtumo tarnyboje naudojamą (eksploatuojamą) nekilnojamąjį turtą ir pagal poreikį teikia informaciją (duomenis) apie šį turtą;
8.1.5. pagal poreikį ruošia ir teikia duomenis Viešiesiems registrams, vykdo nekilnojamo turto bei transporto priemonių teisinę registraciją;
8.1.6. atsako už duomenų apie Užimtumo tarnybos valstybės patikėjimo teise ir (ar) panaudos ir/ar nuomos pagrindais valdomą valstybei nuosavybės teise priklausantį nekilnojamąjį turtą ir ilgalaikį materialų turtą įvedimą Valstybės turto informacinėje paieškos sistemoje;
8.1.7. atstovauja Užimtumo tarnybą atliekant naujų statinių, rekonstruotų pastatų (patalpų) ir žemės panaudos sutarčių teisinę registraciją bei kadastrinius matavimus;
8.1.8. rengia pasiūlymus dėl turto valdymo, priežiūros ir papildomo poreikio bei, suderinęs su Užimtumo tarnybos kancleriu, teikia Užimtumo tarnybos direktoriui; 
8.2. infrastruktūros ir materialinių resursų planavimo, efektyvaus valdymo, valdomo turto priežiūros, personalo aprūpinimo darbo priemonėmis srityje:
8.2.1. planuoja Užimtumo tarnybos materialiojo ir nematerialiojo turto poreikį, ir užtikrina turto priežiūrą, racionalią eksploataciją ir administravimą;
8.2.2. sudaro tinkamas Užimtumo tarnybos personalui darbo sąlygas, aprūpina darbo vietas darbo priemonėmis ir reikmenimis;
8.2.3. vykdo prekių ir paslaugų gavimo pagal sudarytas sutartis kontrolę; 
8.2.4. rengia pretenzijas tiekėjams dėl prekių ir/ar paslaugų kokybės neatitikimo sutartyse nustatytiems reikalavimams;
8.2.5. tvarko materialinių vertybių pirminę apskaitą, užtikrina tinkamą sandėliavimą, apsaugą, išduoda struktūriniams padaliniams (darbuotojams) materialines vertybes, dalyvauja inventorizuojant, priimant, perduodant ir nurašant turtą;
8.2.6. rengia ataskaitas apie turto ir atsargų pokyčius bei likučius, sunaudotas medžiagas ir/ar kitas materialines vertybes; 
8.2.7. įstatymų numatyta tvarka vykdo valdomo turto nurašymo, pardavimo aukcionuose arba likvidavimo procedūras;
8.2.8. organizuoja Užimtumo tarnyboje eksploatuojamų transporto priemonių darbą, užtikrina tinkamą automobilių techninę priežiūrą ir saugojimą, pagal poreikį organizuoja iš paslaugų teikėjo transporto priemonių paslaugų užsakymą Planuoja lėšų poreikį transporto priemonių veiklos įgyvendinimui;
8.2.9. vykdo statinių techninę priežiūrą, užtikrina Statybos įstatymo bei statybos techninių reglamentų nustatytus statinio esminius reikalavimus per visą statinio ekonomiškai pagrįstą naudojimo trukmę. Dalyvauja pastatų ir statinių defektų darbų aktų sudaryme;
8.2.10. organizuoja antspaudų ir spaudų pagaminimą, apskaitą, ir sunaikinimą;
8.2.11. užtikrina infrastruktūros ir inžinerinių sistemų tinkamą eksploatavimą;
8.2.12. inicijuoja prekių ir/ar paslaugų viešuosius pirkimus, ruošia technines specifikacijas ir viešųjų pirkimų sutarčių projektus.
8.2.13. atlieka nekilnojamojo turto remonto planų, projektinės dokumentacijos bei sąmatų sudarymą ir remontą, kontroliuoja darbų kokybę;
8.2.14. teikia pasiūlymus dėl patalpų remonto, perplanavimo, esamų sistemų modernizavimo, personalo darbo vietų išdėstymo Užimtumo tarnybos kancleriui;
8.2.15. organizuoja Užimtumo tarnyboje rengiamų konferencijų, seminarų, pasitarimų techninį - materialinį aprūpinimą;
8.2.16. vykdo atvykstančių į Užimtumo tarnybos administracinį pastatą asmenų registraciją, teikia aktualią informaciją atvykstantiems, informuoja vidaus ryšio priemonėmis darbuotojus apie lankytojų atvykimą; 
8.3. gaisrinės, darbo ir civilinės saugos srityje:
8.3.1. organizuoja valstybės tarnautojų ir darbuotojų gaisrinę saugą, personalo instruktažus ir planinius mokymus gaisrinės saugos klausimais, teisės aktuose numatytų dokumentų rengimą ir tvarkymą;
	8.3.2. organizuoja personalo informavimą gaisro atveju, evakavimą personalo iš patalpų, ir koordinuoja jų veiksmus;
8.3.3. organizuoja valstybės tarnautojų ir darbuotojų saugą darbe ir civilinę saugą, personalo instruktažus ir planinius mokymus darbų saugos klausimais, teisės aktuose numatytų dokumentų rengimą ir tvarkymą;
	8.3.4. organizuoja personalo informavimą ekstremalių situacijų įvykių atvejais, koordinuoja jų veiksmus.
9. Skyrius taip pat vykdo šias funkcijas:
9.1. įgyvendina Užimtumo tarnybos direktoriaus įsakymus, Užimtumo tarnybos direktoriaus ir Užimtumo tarnybos kanclerio pavedimus;
9.2. pagal poreikį dalyvauja pasitarimuose, darbo grupėse ir komisijose konkrečioms užduotims atlikti; 
9.3. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
9.4. dalyvauja įgyvendinant kitų struktūrinių padalinių veiklos procedūras;
9.5. vykdo išankstinę ir einamąją finansų kontrolę;
9.6. nustato Skyriaus darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
9.7. analizuoja Skyriaus funkcijų vykdymui reikalingų duomenų poreikį, formuluoja pasiūlymus ir rengia užduotis programinės įrangos kūrimui ir tobulinimui, dalyvauja testuojant sukurtą programinę įrangą;
9.8. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
9.9. nagrinėja Kokybės vadybos skyriaus deleguotų asmenų skundus;
9.10. vizuoja Užimtumo tarnybos įsakymų, sutarčių projektus ir kitus dokumentus Skyriaus kompetencijai priskirtais klausimais;
9.11. pildo Skyriaus darbuotojų darbo laiko apskaitos žiniaraščius;
9.12. tvarko Skyriaus veiklos dokumentus, užtikrina tinkamą dokumentų saugojimą, naikinimą ir perdavimą į archyvą;
9.13. vykdo kitas teisės aktų nustatytas funkcijas Skyriaus kompetencijai priskirtais klausimais.

III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
10.1. teikti Užimtumo tarnybos direktoriui ir Užimtumo tarnybos kancleriui pasiūlymus dėl teisės aktų tobulinimo;
10.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
10.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
10.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
10.5. dalyvauti Užimtumo tarnybos, kitų valstybės institucijų ir įstaigų ar savivaldybių komisijų (darbo grupių) veikloje;
10.6. įforminti Skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais.

IV SKYRIUS
SKYRIAUS VEIKLOS ORGANIZAVIMAS

11. Skyriaus darbas organizuojamas vadovaujantis Užimtumo tarnybos metiniais veiklos planais, šiais Nuostatais, Užimtumo tarnybos direktoriaus, kanclerio pavedimais ir rezoliucijomis.
12. Skyriaus veiklą organizuoja Skyriaus vedėjas (toliau – Vedėjas).
13. Vedėjas yra tiesiogiai pavaldus Užimtumo tarnybos kancleriui.
14. Vedėjas:
14.1. planuoja ir organizuoja Skyriaus darbą: paskirsto užduotis Skyriaus darbuotojams, bei kontroliuoja jų vykdymą, teikia pasiūlymus Užimtumo tarnybos kancleriui dėl Skyriaus veiklos tobulinimo;
14.2. rengia Skyriaus nuostatus bei Skyriaus darbuotojų pareigybės aprašymus, suderinus su Užimtumo tarnybos kancleriu, teikia Užimtumo tarnybos direktoriui tvirtinti;
14.3. atsako už Skyriui pavestų uždavinių ir funkcijų atlikimą;
14.4. teikia Užimtumo tarnybos kancleriui pasiūlymus dėl:
14.4.1. vidaus darbo tvarkos dokumentų rengimo;
14.4.2. Skyriaus nuostatų ir pareigybių skaičiaus;
14.4.3. Skyriaus darbuotojų veiklos vertinimo;
14.4.4. darbuotojų kvalifikacijos kėlimo;
14.4.5. komisijų ir darbo grupių specialioms užduotims vykdyti sudarymo ir kitais klausimais;
14.5. teikia pasiūlymus Užimtumo tarnybos direktoriui dėl Skyriaus darbuotojų skatinimo, tarnybinių ar drausminių nuobaudų jiems skyrimo;
14.6. nustatyta tvarka atsiskaito Užimtumo tarnybos kancleriui už Skyriaus veiklą;
14.7. atsako už viešai privalomos skelbti informacijos turinio parengimą ir viešinimą;
14.8. vykdo kitas Vedėjo pareigybės aprašyme ir kituose teisės aktuose nustatytas funkcijas.
15. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
16. Skyriaus darbuotojai, tiesiogiai pavaldūs ir atsiskaito už pavedimų vykdymą Vedėjui.
17. Skyriaus darbuotojai atlieka pareigybės aprašyme nustatytas funkcijas, vykdo pavestas užduotis.
18. Skyriaus veiklą kontroliuoja Užimtumo tarnybos kancleriui teisės aktų nustatyta tvarka.
19. Skyriaus veiklos kokybę vertina ir kontroliuoja Kokybės vadybos ir kontrolės skyrius.

V SKYRIUS
BAIGIAMOSIOS NUOSTATOS

20. Skyrius Lietuvos Respublikos įstatymų ir kitų teisės aktų nustatyta tvarka reorganizuojamas, pertvarkomas arba likviduojamas Užimtumo tarnybos direktoriaus sprendimu.
	21. Su šiais nuostatais pasirašytinai supažindinami visi skyriaus darbuotojai.
	22. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

